GiliGold/VAD_KnessetCorpus huggingface dataset:
יוחנן פלסנר: להבין: רע, לא רע, מה המשמעויות לגבי בית המשפט העליון.
זאב אלקין: אתה מתכוון לחוק שפרופסור פרידמן העביר לפני - - -
יואל חסון: די, מיצינו את זה.
יוחנן פלסנר: ואני לא מבין, באמת, אולי זה רעיון טוב - - -
דוד רותם: הוא עד עכשיו לא מבין - - -
זאב אלקין: כבוד השופט בדימוס מצא והשופטת דורנר הסכימו שהשם "חוק גרוניס" מתאים לחוק שפרידמן הביא לפני שלוש שנים.
יוחנן פלסנר: אולי זה רעיון טוב, אולי זה לא טוב להחיל את זה על בתי משפט השלום והמחוזיים.
יוחנן פלסנר: אני לא יודע, אין לי את הכלים.
יוחנן פלסנר: זה נושא רוחבי.
יוחנן פלסנר: כמו שאמרתי, יש לו השפעות תקציביות, יש לו השפעות של אופן הניהול - אם יתרת ניהול של חצי שנה זה ראוי או לא ראוי.
יוחנן פלסנר: מה ההיגיון בתקנון שאומר שנושא חדש ייקבע על-ידי ועדת הכנסת באחת מהישיבות הרגילות הבאות?
יוחנן פלסנר: בדיוק כדי לתת את הזמן - - -
זאב אלקין: לא, להיפך.
זאב אלקין: כדי לא לאפשר למרוח את זה בוועדת הכנסת.
זאב אלקין: תשאל את ארבל.
יוחנן פלסנר: לא, אחת משלוש הישיבות.
יוחנן פלסנר: זה מצד אחד - - -
זאב אלקין: אגב, בתקנון הישן זה היה בישיבה המיידית הראשונה.
יוחנן פלסנר: אדוני היושב ראש, מצד אחד לא למרוח זמן, ומצד שני, אמרו אחת הישיבות הרגילות ולא אחת הישיבות הדחופות.
יוחנן פלסנר: אדוני היושב ראש, עד היום לא נעשה דיון - וביררתי את זה עם ארבל, שהיא יועצת משפטית רצינית והגונה.
יוחנן פלסנר: שאלתי את ארבל: אם נעשה דיון, מה ההבחנה בין ישיבה רגילה לבין ישיבה דחופה?
יוחנן פלסנר: ההבחנה היחידה שאני יכול להעלות על הדעת בין רגיל לדחוף זה רק העיתוי של הזמן.
יוחנן פלסנר: הרי זה לא שיש סורים על הגדר והם יורים עלינו.
יוחנן פלסנר: לא יורים על המשכן, לשמחתנו.
יוחנן פלסנר: לכן, ההבחנה היחידה בין רגיל לדחוף זה מועד כינוס הישיבה.
יוחנן פלסנר: אני לא יכול לראות שום פרשנות משפטית שתציג תזה שאומרת שהישיבה הזאת היא לא ישיבה דחופה, הישיבה שכונסה היום ברבע ל-11:00.
יוחנן פלסנר: על אחת כמה וכמה, אין שום דבר רגיל בישיבה שמתרחשת בזמן שהמליאה מתכנסת, שהיושב ראש נתן, בנסיבות מיוחדות, אישור לכנס אותה.
יוחנן פלסנר: איך זה הופך אותה לישיבה רגילה?
זאב אלקין: הישיבה הזאת התחילה לא במקביל למליאה.
זאב אלקין: קיבלתי אישור לסיים אותה.
יוחנן פלסנר: היא התחילה ברבע ל-11:00 והיו מחלוקות פרוצדוראליות, רעיוניות ומהותיות - -
זאב אלקין: כי לא קיבלת את דעתה של היועצת המשפטית.
יוחנן פלסנר: - - ולא הספקנו ללבן אותן ברבע שעה.
יוחנן פלסנר: ועכשיו אנחנו נמצאים במצב של נסיבות מיוחדות, במצב של ישיבה שנתכנסה מהרגע להרגע.
יוחנן פלסנר: הישיבה הזאת, ספציפית, בהתראה של דקה.
יוחנן פלסנר: כן, אמרתם: היושב ראש אישר.
יוחנן פלסנר: הישיבה הקודמת ננעלה - - -
זאב אלקין: אני הכרזתי על הפסקה, סליחה.
זאב אלקין: חברים, אני מכריז על תחילת הישיבה על בקשת הרביזיה על החלטת ועדת הכנסת בדבר טענת החריגה מגדר נושא הצעת חוק בתי משפט (תיקון מס' 66).
זאב אלקין: יש לך שתי דקות לנמק את הבקשה שלך.
יואל חסון: אדוני היושב ראש, תודה.
יואל חסון: אצטרך יותר משתי דקות כי הבקשה היא מורכבת ולא פשוטה.
זאב אלקין: יש לך שתיים.
יואל חסון: היא מורכבת ולא פשוטה, הרי סך הכול רביזיה היא כלי פרלמנטרי חשוב שמטרתו, קודם כול, היא לאפשר - - -
רוברט אילטוב: למשוך זמן.
זאב אלקין: אל תפריעו לחבר הכנסת חסון.
דוד רותם: אני לא מבין למה אתם מפריעים לו.
דוד רותם: תנו לו לשכנע אותנו שפלסנר ודורון לא צודקים.
יואל חסון: אדוני היושב ראש, הכלי הפרלמנטרי הזה, שנקרא רביזיה, המטרה שלו בעיקר היא – לפחות במשטר דמוקרטי נאור – היא דווקא לא להרוויח זמן, חבר הכנסת אילטוב.
יואל חסון: היא לתת לחברי הכנסת שהות - -
יעקב כץ: היא לבזבז זמן.
יואל חסון: - - שהות נוספת לחשיבה, לשיקול הדעת, לבחון מחדש את הצבעותיהם, להחליט האם יכולים להיות שיקולים חדשים, מציאות חדשה, מידע חדש שהגיע והוצג בפני חברי הכנסת.
יואל חסון: זו מטרתה של רביזיה.
יואל חסון: אני מציע לכולנו – אמר אריק שרון, שכולכם מכירים ואני מקווה שגם מוקירים, שהפוליטיקה היא גלגל ענק – פעם אתה למעלה פעם אתה למטה.
יואל חסון: מה שהכי חשוב – אף אל תרד מהגלגל.
יואל חסון: אז אני אומר לכם, היום הרביזיה היא לרעתכם, יום אחד היא תהיה לטובתכם.
יואל חסון: אני מציע לכם לא לפגוע בכלי הפרלמנטרי החשוב, הזה, לא לזלזל בו וגם להשתמש בו בשום שכל.
יואל חסון: ומה הכוונה שלי בשום שכל?
יואל חסון: הכוונה שלי היא שברגע שניתנה לכם ההזדמנות הנדירה, שהרי היא לא קיימת לאדם רגיל – אדוני, אני מבקש הקשבה.
זאב אלקין: זה לא כתוב בתקנון.
יואל חסון: גם אם זה היה כתוב לא היית שם על זה.
יואל חסון: מה הדבר המיוחד, שיש כאן ברביזיה, או הזכות המיוחדת שיש לנו כחברי כנסת?
יואל חסון: שבניגוד לעולם הרגיל - שם מקבלים החלטה וזאת ההחלטה וזה מה שיש - לנו נותנים שהות נוספת.
יואל חסון: גם אם הצבענו, גם אם החלטנו - - - שלום, חבר הכנסת לוין.
יואל חסון: למה אתה לא מנהל את הישיבה?
יריב לוין: אני עכשיו גויסתי, ברגע האחרון.
יואל חסון: גברתי היועצת המשפטית, אם היושב ראש נמצא, לא הוא זה שצריך לנהל את הדיון על-פי התקנון?
רוברט אילטוב: תגיד לי, אתה חושב שתשנה את התוצאה?
זאב אלקין: חבר הכנסת חסון, הזמן שלך מגיע לסיומו.
יואל חסון: אדוני, יש צלצול.
יואל חסון: אמר היושב ראש מעל במת הכנסת: ברגע שיש צלצול אין הצבעה.
זאב אלקין: לא, לא ברגע שיש צלצול.
זאב אלקין: כשיש הצבעות.
יואל חסון: לא, אמר את זה עכשיו מעל הבמה, אני הייתי שם.
יואל חסון: תבקש את הפרוטוקול.
רחל אדטו: עכשיו הוא אמר את זה.
יואל חסון: אמר את זה כרגע מעל הבמה.
יואל חסון: תברר את זה.
רחל אדטו: הוא אמר מהרגע שיש צלצול.
זאב אלקין: האישור שאנחנו קיבלנו - - -
יואל חסון: סליחה, הוא אמר את זה.
יואל חסון: אני מוכן להישבע בדבר הזה.
יואל חסון: תברר את זה, הוא אמר את זה עכשיו.
אברהם מיכאלי: אנחנו לא בית-משפט.
אברהם מיכאלי: אל תישבע.
רחל אדטו: סליחה, הוא אמר את זה עכשיו במליאה: ברגע שיש צלצול אני מבקש שכולם יפסיקו את הוועדות.
רחל אדטו: אין ועדות מהרגע שיש צלצול.
יואל חסון: אני אומר לך, אלקין, הוא אמר בצורה ברורה.
יואל חסון: תבדוק את זה.
זאב אלקין: אני קיבלתי אישור להצביע בכפוף להצבעות.
רחל אדטו: הוא אמר שהצלצול יהיה - - -
יואל חסון: גברתי היועצת המשפטית, יושב ראש הכנסת אמר את זה בצורה ברורה.
ציון פיניאן: גם הזכיר את הנושא של ההצבעות.
רחל אדטו: הוא אמר להפסיק את הדיון ברגע שיש צלצול.
זאב אלקין: הנה, יש לי פה אישור: עד תחילת ההצבעות במליאה - - -
רחל אדטו: הוא אמר את זה עכשיו במליאה, הבהרה.
יואל חסון: מרגע הצלצול.
יואל חסון: סליחה, הוא אמר מרגע הצלצול.
זאב אלקין: חבר הכנסת יואל חסון, סיימת את דבריך.
יואל חסון: אני מבקש שתבדקו עם הנהלת הכנסת.
זאב אלקין: אני מביא את בקשת הרביזיה של חבר הכנסת - - -
רחל אדטו: לא, לא, לא.
יואל חסון: אדוני, הנה, אני מקבל הודעה כרגע מהמליאה שההצבעות החלו.
יואל חסון: החקיקה החלה.
זאב אלקין: לא הצבעות.
זאב אלקין: החקיקה החלה, לא ההצבעות.
יואל חסון: הוא אמר בפירוש, החקיקה הפרטית מתחילה - - -
זאב אלקין: יש שם תשובה והצבעה במועד אחר.
יואל חסון: לא נכון, זה לא מה שאמר יושב ראש הכנסת.
יואל חסון: יושב ראש הכנסת אמר החקיקה הפרטית - - -
רחל אדטו: אתה לא יכול להשתמש בכוח הזה.
רחל אדטו: הוא אמר את זה בצורה מאוד ברורה.
רחל אדטו: הוא קם, הוא הפסיק את - - - רק רגע, רותם.
דוד רותם: - - אל תצביעו.
רחל אדטו: לא, לא, אתם לא - - - אתם תפסיקו את הישיבה הזאת.
דוד רותם: אנחנו לא נפסיק.
יואל חסון: ארבל, הוא אמר את זה.
יואל חסון: סליחה, אני אומר לכם.
זאב אלקין: הנה – אומרים לי שיושב ראש הכנסת הודיע עכשיו במליאה שתוך עשר דקות - - -
רחל אדטו: זה לא מה שהוא אמר, סליחה.
יואל חסון: זה לא מה שהוא אמר שם.
זאב אלקין: אני מביא את בקשתו של חבר הכנסת יואל חסון להצבעה.
יואל חסון: לא, זו לא הצבעה.
יואל חסון: זה לא עובד בצורה כזאת, לא מצביעים בצורה כזאת.
רחל אדטו: זה לא הצבעה עכשיו.
דוד רותם: תגישו על זה בג"ץ.
רחל אדטו: זה לא יכול להיות שהוא יחטוף - - - מחטף.
זאב אלקין: אני שואל שמית.
זאב אלקין: מי בעד - - - ?
רחל אדטו: אתה גונב הצבעה וזה מחטף.
זאב אלקין: חבר הכנסת יריב לוין - - -
יואל חסון: אתה עושה כאן מחטף, אדוני היושב ראש.
יואל חסון: יושב ראש הכנסת אמר בצורה ברורה - - -
רחל אדטו: אתה גונב הצבעה.
רחל אדטו: במפורש, אתה גונב הצבעה בניגוד לעמדתו של יושב הראש.
רחל אדטו: אתה גונב הצבעה בניגוד לעמדתו של יושב הראש.
זאב אלקין: אני קורא לסדר פעם שניה.
רחל אדטו: אתה יכול לקרוא לי פעם שלישית ואני אצא.
זאב אלקין: אני קורא לך לסדר פעם שלישית.
רחל אדטו: אני אצא, ואתה עושה מחטף עכשיו.
זאב אלקין: לא מדברים בהצבעה.
יואל חסון: אתה עושה כאן הצבעה שהיא מחטף.
יואל חסון: אתה לא יכול לעשות את ההצבעה הזאת.
זאב אלקין: אני ממשיך בהצבעה.
זאב אלקין: זאב אלקין – נגד אורי אורבך – נגד
יואל חסון: היועצת המשפטית, ההצבעה הזאת אינה חוקית.
יואל חסון: ההצבעה הזאת אינה חוקית.
שלמה מולה: אתה לא יכול להצביע.
זאב אלקין: שלמה מולה - לא מצביע
יואל חסון: זאת אינה הצבעה חוקית.
זאב אלקין: חבר הכנסת חסון, אני קורא לך לסדר פעם שלישית.
יואל חסון: אדוני, זו לא הצבעה חוקית.
יואל חסון: אתה לא יכול להוציא אותי כי יש לי זכות הצבעה.
יואל חסון: אדוני, אתה באמצע הצבעה, אתה לא יכול להוציא אותי.
זאב אלקין: אז תצביע.
יואל חסון: אדוני היושב ראש, אתה עושה כאן - - -אל תיגע בי, אל תיגע בי.
זאב אלקין: יואל חסון, הנה, הגיעה זכות ההצבעה שלך.
יואל חסון: אני באמצע הצבעה, אתה לא יכול להוציא אותי.
זאב אלקין: הנה, תצביע.
זאב אלקין: בבקשה, להוציא אותו.
יואל חסון: אל תיגע בי.
זאב אלקין: יואל חסון - לא מצביע דוד רותם - נגד
יואל חסון: זו הצבעה לא חוקית.
יואל חסון: אני מבקש ממך לעצור את ההצבעה הזאת.
זאב אלקין: רוברט אילטוב - נגד איתן כבל - לא מצביע
יואל חסון: אתה תעצור את ההצבעה הזאת מיידית.
יואל חסון: זו הצבעה שהיא גנובה.
יואל חסון: אני מבקש מכם להפסיק בטריקים.
יואל חסון: אנחנו לא נשתתף בזה.
יואל חסון: יושב ראש הכנסת אמר - - -
דוד רותם: רק לבג"ץ.
זאב אלקין: חברת הכנסת אדטו, לא החזרתי אותך.
זאב אלקין: עינת וילף - אינה נוכחת.
יואל חסון: זו הצבעה לא חוקית, בניגוד לתקנות.
זאב אלקין: היה טלפון מלשכת יושב הראש, זה ברשות ובסמכות.
יואל חסון: זו לא הצבעה ברשות ובסמכות.
זאב אלקין: אברהם מיכאלי - נגד נסים זאב - נגד אורי מקלב - נגד ציון פיניאן - נגד.
זאב אלקין: חבר הכנסת אורי מקלב הצביע במקום חבר הכנסת אייכלר.
רחל אדטו: זה טירוף מערכות מה שאתה עושה כאן כרגע.
זאב אלקין: תשעה נגד, אפס בעד, אין נמנעים.
יריב לוין: אתחיל מהנושא האחרון שמצריך קוורום – בקשת הממשלה להקדמת הדיון בהצעת חוק תשלום קצבאות לחיילי מילואים ולבני משפחותיהם (תיקון מס' 4)(מענק הוני למקרה מוות בשל נכות או פטירה שאירעה לפני מועד התחולה), התשע"ב-2011 (מ/634), לפני הקריאה הראשונה.
יריב לוין: כפי שאני מבין, מדובר בבקשה שהעלינו אותה נוכח הסמכה שישנה לה גם מצד האופוזיציה ונוכח חשיבות הנושא- - -
יואל חסון: אדוני, אפשר התייעצות סיעתית בעניין?
יואל חסון: אני צוחק.
יריב לוין: אצלי תמיד אפשר.
יריב לוין: ביקשתי מנציגי הממשלה להעביר את הבקשה אתמול, כדי שאפשר יהיה להפיץ אותה בצורה מסודרת, וזה לא נעשה, ולכן היום ביקשתי מהם לקבל את הסכמתכם, ובלעדיה לא הייתי מקיים את הישיבה הזאת.
שלמה מולה: אנחנו מסכימים.
יריב לוין: אני אומר לממשלה – קחו בחשבון שהשיטה הזאת לא תעבוד, כי בהיעדר הסכמה של האופוזיציה אי-אפשר יהיה להביא את הדברים לאישור כאן.
יריב לוין: ביקשתי גם שיהיה נציג ממשלה, שיבוא לכאן ויציג את הבקשה בפני הוועדה, וגם זה, כנראה, קשה מדי, כי לפי מה שאני רואה, גם הדבר הזה לא קיים.
יריב לוין: אני מודיע כאן, שהפעם מדובר במשהו שהוא מוסכם וחשוב מאוד, וכולם מסכימים עליו; פעם נוספת זה לא יקרה – לא יהיה נציג ממשלה - אי-אפשר יהיה לדון ולא תהיה הצבעה.
שלמה מולה: העניין הזה עלה בדיון שהיה עם שר הביטחון בוועדת כספים.
שלמה מולה: הוא הבטיח שהנושא הזה יבוא לדיון, ויינתן מענה.
שלמה מולה: אני יודע שזה לא הנושא לדיון כאן – זה עניין טכני פה, אבל בכל זאת אני רוצה לומר לפרוטוקול – אלקין וגם ציון, קחו את זה בחשבון – אני חושב שההצעה המתגבשת, כפי שמשרד האוצר מסר עליה את המידע, שברגע שהחוק יעבור מחצית מהקצבה יהיה על תקציב 2011 ומחצית על 2012.
שלמה מולה: הבעיה היא לוח הזמנים - לכן לוח הזמנים מחייב.
שלמה מולה: אנחנו נותנים פטור מחובת הנחה כדי שיאפשרו לחוקק את החוק, שיקבלו את הכסף – זה העניין, ואני לא בטוח, כפי מה שנמסר על-ידי נציג משרד הביטחון, לא בטוח ששם יש אחדות דעים בינו לבין האוצר, אבל את זה אנחנו מקווים שאתם תפתרו.
שלמה מולה: אני יודע אילו זרמים היו שם בדיון.
אברהם מיכאלי: בשבוע שעבר טרפדנו את החוק של אורי אריאל בגלל הבטחת הממשלה.
יריב לוין: כל החברים כאן הם חברים קבועים, כך שיש לנו הקוורום הדרוש.
יריב לוין: מי בעד בקשת הפטור מקריאה ראשונה?
יריב לוין: הנושא השני: מינוי ממלא מקום ליושב-ראש הכנסת בעת היעדרו מהארץ.
יריב לוין: מזכירת הכנסת הודיעה לי, כי יושב-ראש הכנסת עתיד לצאת את גבולות המדינה ביום ד' בכסלו התשע"ב, 30.11.11, ולשוב ביום ח' בכסלו התשע"ב, 4.12.11.
יואל חסון: הוועדה מבקשת לדעת לאן היושב-ראש נוסע.
יריב לוין: אנחנו מתבקשים למנות ממלא מקום לתקופת יציאתו מהארץ של היושב-ראש.
יריב לוין: היושב-ראש ממליץ בפנינו כי סגן יושב-ראש הכנסת, חבר הכנסת יצחק וקנין, ימלא את מקומו בהיעדרו.
יואל חסון: אדוני, קודם כל, אני חושב שהוועדה להבא צריכה לקבל הסבר יותר מפורט לגבי נסיעת היושב-ראש – לאן הוא נוסע, מה מטרת הנסיעה.
יואל חסון: לעדכן את ועדת הכנסת.
דוד רותם: ועדת האתיקה מאשרת את הנסיעה.
יואל חסון: לפעמים זה נחמד לדעת, אבל אני רוצה לדעת, למה, למשל, חבר הכנסת שלמה מולה לא יכול למלא את מקומו?
יריב לוין: אני חושב שהוא יכול, אבל זו החלטה של היושב-ראש.
יואל חסון: מה התקנון אומר?
יריב לוין: שהוא ממליץ, ואנחנו יכולים לאשר או לא לאשר, אבל זה עניין של המלצה שלו, וכך הוא נוהג בקדנציה הזו, בדרך כלל להמליץ על חבר הכנסת וקנין, שנדמה לי שלאיש אין חילוקי דעות על הדרך שבה הוא מנהל את הדברים.
יואל חסון: ברמה התקנונית, מה קורה אם, נגיד, הוועדה לא מאשרת?
יריב לוין: או הוא לא נוסע או הוא יביא המלצה אחרת.
יריב לוין: לא הייתי מפרש את האמירה על חבר הכנסת וקנין כאיזושהי אמירה באשר לכישורים של חבר הכנסת מולה.
דוד רותם: אני חושב שזו בהחלט אמירה, ואני חושב שזו אמירה נכונה.
דוד רותם: חבר הכנסת וקנין יודע להיות חבר בקואליציה.
יריב לוין: מי בעד לאשר את בקשת היושב-ראש?
יריב לוין: הנושא הבא: קביעת ועדות לדיון בהצעות לסדר היום.
יריב לוין: הנושא הראשון: הצעה לסדר היום בנושא: הסלמה במצב הביטחוני בדרום, של חברי הכנסת איתן כבל, זבולון אורלב, יואל חסון, נסים זאב, מיכאל בן-ארי וישראל איכלר.
יריב לוין: נשמעה הצעה, להעביר את הנושא לדיון בוועדת החוץ והביטחון או לוועדת החינוך, התרבות והספורט.
יריב לוין: יושב-ראש ועדת החינוך, התרבות והספורט מבקש להמשיך לדון בנושא הזה, מאחר שהוועדה דנה בנושא בישיבתה מיום 1.11.11.
יריב לוין: יו"ר ועדת החוץ והביטחון – לא קיבלתי ממנו התייחסות או בקשה כלשהי, לכן אני מציע להעביר את זה לוועדת החינוך, התרבות והספורט.
יריב לוין: אתם רוצים להעביר את זה לחוץ וביטחון?
יריב לוין: אין לי בעיה, אני רק מבקש מהפרוטוקול, שיודיע לי כשהדיון הזה יתקיים בחוץ וביטחון, ואני מבטיח לעדכן.
יואל חסון: ארבל, יושבי-ראש הוועדה מחויבים בזמן מסוים לדון בכאלה הצעות?
ארבל אסטרחן: אין הוראה, מתי הם מחויבים, אבל יש הוראה שמאפשרת ליוזם לפנות לוועדת הכנסת אחרי תקופה מסוימת שבה הנושא לא נדון, ולבקש שהיא תתערב.
ארבל אסטרחן: יש הוראה אחת – אחרי שלושה חודשים, והוראה נוספת – אחרי ששה חודשים.
שלמה מולה: אני חושב שאם נשיאות הכנסת מאשרת הצעה לסדר, הנושא נדון, והועבר לוועדה, המשמעות היא שהנושא דחוף, וצריך להתקיים עליו דיון מעמיק.
שלמה מולה: מה שקורה - יש יושבי-ראש ועדות שזה לא מעניין אותם, יש יושבי-ראש שכן מעניין אותם הנושא, וכן מקיימים דיון, אבל אני חושב שיש מקום – לא הדיון כאן – אני לא מדבר על הצעות לסדר קנטרניות.
דוד רותם: בוועדת חוקה הצעות לסדר תוך שבועיים נקבעות לדיון.
שלמה מולה: הנושא הזה, למשל, כמו הסלמה בדרום – יכול להיות שזה היה לפני שלושה שבועות, יכול להיות שלפני שבועיים, יכול להיות שלא היו מיגוניות.
שלמה מולה: הנושא יכול להיות אקוטי, כלומר אם מעבירים את זה לוועדת החוץ והביטחון, ולא מקיימים על זה דיון, אני חושב שזה ועדת הכנסת.
שלמה מולה: יכול להיות במסגרת התקנון, כמו שארבל אמרה, יכול להיות שצריך להגדיר שיושבי-ראש ועדות, ברגע שנושא עבר אליהם, יצטרכו לקיים עליו דיון, ולא לאשר להם שיקול דעת; לאשר את העניין על שיקול דעתם.
שלמה מולה: נכון שיש ועדות עמוסות בחקיקה, יש ועדות שהן פחות עמוסות – אני גם את זה לוקח בחשבון, אבל יכול להיות שצריך ליצור זמן סביר.
שלמה מולה: בוועדה אתה מזמין מומחים, ולפעמים אתה מגלה דברים שבכלל לא גילית – לא בתקשורת ולא בדיונים שהיו, לכן הנושא הזה משרת את הציבור.
שלמה מולה: אחרת אין משמעות להצעות לסדר.
יריב לוין: בעיניי, כל הכלי של ההצעה לסדר הוא כלי בעייתי, כי אנחנו דנים בנושאים בפערי זמן כל כך גדולים מהאירוע עצמו, וגם לא כל כך ברור מה תוצאת הדיון, אז נדון בהסלמה בדרום ומה נעשה עם הדיון הזה?
יואל חסון: הפרלמנט הוא גם פרלה.
יריב לוין: אבל אז אתה אומר שמה שנעשה במליאה מיצה את הצד הזה של העניין.
שלמה מולה: למשל, הסיפור של מיגון בתי הספר בקו התפר בשדרות וכן הלאה – ואם זה יתגלה, משרד הביטחון לא מעביר את התקציב, המועצות האזוריות לא משתפות פעולה, כלומר אתה מביא את כל הגורמים, אתה בדיוק עולה על הבעיה.
שלמה מולה: או לממשלה יש מדיניות אחרת, ואתה מגלה את זה.
יריב לוין: אני רציתי וניסיתי בשעתו, כשישבנו בנושא של התקנון, על הצעות לסדר היום, לנסות לייצר כאן כלים שיהיו הרבה יותר מהירים והרבה יותר בזמן אמת.
יריב לוין: זה לא הצליח, לצערי.
דוד רותם: צריך לקחת בחשבון עוד דבר - בוועדת חוקה, כפי שאתם יודעים, עובדים חמישה ימים בשבוע, מ-08:00 עד שצריך.
דוד רותם: אני חושב שגם ימי ראשון וחמישי הם ימי עבודה בכנסת, אבל צריך לזכור – כשמגישים לי הצעות לסדר או בקשות לדיון דחוף, ואני מבקש לקבוע אותם בימי ראשון וחמישי, כי בהם יותר נוח, כי אין כל החקיקה על הראש – בדרך כלל חברי הכנסת המציעים אומרים לי: לא נוח לי, אל תקבע את זה ראשון וחמישי, כי הכנסת עובדת רק שני-שלישי-רביעי.
שלמה מולה: אז למה אתה לא עושה את זה הפוך?
דוד רותם: מכיוון שחברי הכנסת, בעיקר מהאופוזיציה, כשדנים בהצעות חוק חשובות כמו מחר – חוק דיני ממונות, לא מגיעים, כי החקיקה לא מעניינת אותם; אם יש בלגאן גדול, זה מעניין אותם, אז אין לי תקשורת ביום ראשון, ולכן אני קובע את זה בימים ראשון וחמישי – שלא תוכלו ליהנות.
יואל חסון: צריך לעשות הבדלה בין עבודת הכנסת לעבודת חבר הכנסת.
יואל חסון: עבודת חבר הכנסת היא לא רק בכנסת.
דוד רותם: זה רק במפלגות שיש בהן פריימריז.
יואל חסון: אני מוכן לפתוח את סדר היום שלי בימים ראשון וחמישי, ולהוכיח שאני אולי אפילו עובד הרבה יותר קשה משני-שלישי-רביעי.
יואל חסון: צריך להבין – חבר כנסת הוא איש ציבור, יש לו ציבור, יש לו סיורים – לא רק פוליטיים – יש סיורי ועדות בימים ראשון וחמישי.
דוד רותם: אילו הייתם מוכיחים לי שבישיבות בימים שני-שלישי-רביעי חברי הוועדה מגיעים – יש לכם אצלי בוועדה שני נציגים – שיבואו יומיים בשבוע, אבל תראה לי שהם באים לישיבות.
דוד רותם: חברי הכנסת באים רק לישיבות משודרות, ואז הם עושים בלגאן.
יואל חסון: עוד בילדותי אמא שלי אמרה לי לא להכליל, ואני מציע לא להכליל.
דוד רותם: אני יושב לבד בישיבות ועדה.
יואל חסון: יכול להיות שאתה לא מספיק מעניין.
דוד רותם: אני קובע חוקים מעניינים, וגם אז אתם לא מגיעים.
יואל חסון: כשאתה מעניין - באים.
יואל חסון: אז בואו לא נשפוך את התינוק עם המים, ובואו ניזהר בכבודה של הכנסת ובכבודם של חברי הכנסת, כי מה שאנחנו אומרים לפעמים מכוונות טהורות, משתמשים בזה לרעת הבית הזה ולרעת חברי הכנסת, אז לא להכליל.
יואל חסון: בי"ת, חבר כנסת פה הוא לא חבר בוועדה אחת וזהו.
יואל חסון: במיוחד מה שעשו פה בקדנציה הזאת אבל גם בקדנציות קודמות – יצרו מצב שחבר כנסת רץ מוועדה לוועדה.
יואל חסון: קחו את סיעת קדימה, למשל – 25 חברי כנסת נמצאים בבניין, אז הם פעם בוועדה הזאת, פעם בזאת, וגם אני בזה, אז בואו נשמור על כבודה של הכנסת, ולא רק בשני, שלישי ורביעי אנשים עובדים; ראשון וחמישי זו גם עבודה חשובה של חברי הכנסת, ציבורית ופוליטית.
יריב לוין: לאן אתם רוצים להעביר את זה?
יריב לוין: חוץ וביטחון?
יריב לוין: מי בעד להעביר לחוץ וביטחון?
יריב לוין: ההצעה השנייה: הצעה לסדר היום בנושא:
יריב לוין: השבתת המשק בדרישה להעסקה ישירה של עובדי הקבלן – הצעת חברי הכנסת דב חנין, יואל חסון, שלי יחימוביץ, אמנון כהן, אורי אורבך, אילן גילאון, ישראל אייכלר ואורלי לוי-אבקסיס.
יריב לוין: נשמעו הצעות להעביר את ההצעה לוועדת הכספים או לוועדת העבודה, הרווחה והבריאות, שהיושב-ראש שלה מבקש להעביר את ההצעה אליו מהנימוק שהנושא נמצא בדיון בוועדה הן במסגרת חקיקה והן במסגרת דיון יזום.
יריב לוין: היה שם כבר דיון.
שלמה מולה: אני ניהלתי את הישיבה במליאה.
שלמה מולה: רוב המציעים ביקשו את זה בוועדת הכספים.
יריב לוין: אבל הדיונים התקיימו כבר בוועדת העבודה.
יריב לוין: אז מה רוצים עכשיו – לקיים דיונים מקבילים?
יריב לוין: רבותיי, אי-אפשר לעשות צחוק.
יריב לוין: הנושא הזה היה אקוטי.
דוד רותם: מה הנושא – העסקת העובדים או השבתת המשק?
דוד רותם: יש פה שני נושאים שונים.
יריב לוין: הדיון הוא סביב העסקת העובדים ולא סביב ההשבתה שכבר היתה ולא יודע אם תהיה.
יריב לוין: הדיון הוא סביב עובדי הקבלן, והוא מתקיים בוועדת העבודה והרווחה.
יריב לוין: אין היגיון עכשיו לעשות מסלול מקביל בוועדת הכספים.
יריב לוין: מי בעד להעביר את ההצעה הזו לוועדת העבודה והרווחה?
יריב לוין: על סדר היום עניין טכני שמעורר עניין רב - קביעת ועדה לדיון בהצעת חוק בחירת נציגי לשכת עורכי הדין לוועדות למינוי נושאי משרה שיפוטית (תיקוני חקיקה), התשע"א-2011 (פ/3506/18), הצעת חה"כ רוברט אילטוב וקבוצת חברי כנסת.
יריב לוין: במליאה נשמעו הצעות להעביר לוועדת הפנים והגנת הסביבה, הוועדה לענייני ביקורת המדינה, וועדת חוק, חוקה ומשפט.
יריב לוין: המלצת הוועדה המשפטית היא להעביר לוועדת החוקה, חוק ומשפט.
יריב לוין: זו גם המלצתי ולפיכך מי שמבקש להתייחס ולהציע הצעות אחרות או להעיר הערות – מוזמן.
יריב לוין: ביקש לדבר חבר הכנסת דב חנין, בבקשה.
נסים זאב: אפשר להגביל את הזמן, לכל אחד שתי דקות?
יריב לוין: אם נראה שמנסים למשוך סתם זמן, אז נעשה את זה, אבל אני סומך על חברינו שכולנו נדבר לגוף העניין ובצורה תמציתית.
דב חנין: אני משוכנע שוועדת החוקה, חוק ומשפט אינה המסגרת הנכונה להצעת חוק זו.
דב חנין: קודם כל בגלל שמה של הוועדה- ועדת חוקה.
דב חנין: אנחנו צריכים איזו שהיא הלימה בין התוכן המשפטי של החוק לבין שמה של הוועדה.
רוברט אילטוב: אתה טוען שהחוק הוא לא חוקתי?
דב חנין: אני בהחלט טוען שהחוק הוא לא חוקתי, וזה לא רק אני טוען - -
רוברט אילטוב: אני חושב שאתה טועה לחלוטין, למרות שאתה משפטן.
דב חנין: תודה, אבל בכל זאת, למרות שאני משפטן אני עדיין דבק בטענתי, החוק הזה הוא לחלוטין לא חוקתי ואני בספק אם הוא חוק חוקי.
דב חנין: זה הוא מהלך פרסונאלי, בעייתי.
דב חנין: לא נכון לגרום לוועדת החוקה, חוק ומשפט להתעסק בנושאים שהם גם לא חוקתיים וגם ספק חוקיים.
דב חנין: אנחנו פשוט לא רוצים לשים מכשול בפני עיוור ולהכשיל את ועדת החוקה, חוק ומשפט בצורה כזו.
דב חנין: אני חושב ששתי ההצעות האחרות שעומדות בפני הוועדה הן יותר ראויות.
דב חנין: ועדת הפנים והגנת הסביבה היא הוועדה שעוסקת בסוגים שונים של זיהומים, למשל, וראוי שגם התופעה הזו, שמאיימת לזהם את ספר החוקים שלנו, תגיע לדיון מעמיק בוועדה שמתעסקת, יודעת לנתח ממדים שונים של זיהום.
דב חנין: הוועדה לביקורת המדינה היא מסגרת ראויה גם כיוון שהיא יודעת לבקר הליכים לקויים ובעייתיים שמתנהלים במערכת, כולל ההליך התמוה שבו ועדת השרים לחקיקה כביכול הצביעה על החוק הזה.
דב חנין: אני מבין שההצבעה הסתיימה בתיקו, ולאחר ההצבעה שר המשפטים ביקש להוסיף את קולו.
דב חנין: זו שאלה שבהחלט מחייבת ביקורת מעמיקה ורצינית כדי להבין האם ככה מתנהלת הממשלה בדרך כלל, האם שרים בדרך כלל ממתינים לסיום ההצבעה כדי לראות לאן נושבת הרוח ואז להצביע.
דב חנין: לכן שתי הוועדות האלה הן ועדות ראויות הרבה יותר מאשר ועדת החוקה.
דב חנין: עדיין נותרה הסוגיה שאני צריך להתמודד אתה, ואני ער לכך, והיא סוגיית חוות הדעת המשפטית של הלשכה המשפטית בכנסת, שמעריכה שוועדת החוקה, חוק ומשפט היא הוועדה הנכונה.
דב חנין: אני מלא כבוד והערכה לחוות הדעת הזו אבל כיוון שהממשלה הזו מקפידה לצפצף על חוות דעת משפטיות, כולל בחוק הזה- על חוות דעת מקצועית של משרד המשפטים שממנה שר המשפטים בעצמו התעלם, אני חושב שאלה הן דקויות שראוי לא להקדיש להן יותר מדי תשומת לב.
דב חנין: אם כבר מתעלמים מחוקה, אם כבר מתעלמים מחוק, ואם כבר מתעלמים ממשפט, בואו נעשה את זה גם אצלנו.
דב חנין: חבל לשמור על מראית עין של הליכה ושל נאמנות להמלצות משפטיות כאשר כל המהות של מה שאנחנו עושים זה צפצוף ארוך על כל ההמלצות המשפטיות האלה.
דב חנין: אז בואו לא נשמור על מראית עין ונלך באותו קו עקבי שהוועדה הזו, שהטיפול בחוק הזה מתאפיין בה, מתחילתו, נלך באותו קו עקבי, נצפצף גם הפעם על ההמלצה המשפטית ונחליט את מה שראוי ונכון.
דב חנין: אני רק רוצה לסיים ולומר שבחוק הזה, כמו בחוקים נוספים, הוויכוח הוא לגיטימי.
דב חנין: אפשר להתווכח לגופה של כל הצעת חוק, גם על הצעת החוק הזו.
דב חנין: מה שלא לגיטימי, ואני אומר את זה בצער, אני אומר את זה בכאב, כי הבית הזה הוא גם שלי, כאיש אופוזיציה, וגם שלכם, כאנשי קואליציה היום.
דב חנין: אני מאחל לכם שבקדנציה הבאה תהיו באופוזיציה.
אברהם מיכאלי: אתה תמיד תהיה באופוזיציה.
דב חנין: אני תמיד אהיה באופוזיציה, תצטרפו אלי, אני מבטיח לכם שנעבוד ביחד.
דב חנין: \
יריב לוין: תאחל לנו קודם כל שנהיה.
יריב לוין: אחר כך - -
דב חנין: זה בוודאי.
דב חנין: אני מאחל לכם שתהיו, ומאחל לכם שתהיו באופוזיציה.
דב חנין: מה שאני רוצה לומר הוא שאפרופו החוק הזה, ואני אומר את זה בצער וכאב, שוברים כללי משחק.
דב חנין: ואני יודע שהיום זה נוח וקל - -
דב חנין: מה שאני רוצה לומר הוא שאפרופו החוק הזה, ואני אומר את זה בצער, אומר את זה בכאב, ואני מקווה שיש גם מי שמאזין ושומע, אפרופו החוק הזה – שוברים כללי משחק.
דב חנין: ואני יודע שהיום - -
יריב לוין: אבל למה זה שייך לאיזה ועדה תדון בחוק?
יריב לוין: נימקת בצורה מאד מסודרת לאיזה ועדה ראוי - - אם החוק הוא טוב או לא, נדון בוועדה.
רוברט אילטוב: הוא אמר זיהום - אולי ועדת הכלכלה מתאימה?
דב חנין: זה רעיון, דרך אגב.
דב חנין: אם תציע – אני אתמוך.
דב חנין: אני אומר לך למה אני מעלה את זה כאן.
דב חנין: אני לא מדבר כרגע על תוכנו של החוק.
דב חנין: בטיעון הזה שלי אני מדבר על ההליך.
דב חנין: ועדת הכנסת היא המסגרת, היא הפורום שבו אנחנו אמורים בין היתר לשמור על כללי משחק.
דב חנין: כל המהלך הזה שהוא מהלך חפוז ומהיר, שמביאים חוק לקריאה טרומית ביום שני, ואני שומע שישנן תוכניות, והן כמובן תוכניות לא מוסמכות, כי אף אחד עוד לא החליט – להעביר את זה לוועדת החוקה, אבל כבר נתנו לי התראה שמחר בשבע וחצי בבוקר ועדת החוקה מתכנסת - הבהילות הזו היא - -
דב חנין: שמונה?
דב חנין: איזו גישה נדיבה, זו באמת גישה יפה.
יריב לוין: ואני מתחייב שלא נצביע בשמונה.
יריב לוין: חבר הכנסת הורוביץ, אני חושב שאתה מכיר אותי מספיק זמן כדי שזה לא יהיה - -
דב חנין: הטענה שלי היא שאנחנו עושים שגיאה.
דב חנין: "אנחנו", בלשון רבים.
דב חנין: אני חושב שהאחריות על כללי המשחק בבית הזה היא לא של האופוזיציה רק.
דב חנין: האופוזיציה תמיד מנסה להילחם על כללי משחק, ברור.
דב חנין: היא המיעוט.
רוברט אילטוב: והבקשה שלך היא על כללי המשחק.
דב חנין: הבקשה שלי נועדה להמחיש את שבירת כללי המשחק, בהחלט.
דב חנין: אני פונה אליך, אדוני, היושב ראש, המהלך הזה של דיון חפוז ומהיר – המטרה היא לנסות להעביר קריאה ראשונה כבר ביום - -
יריב לוין: את זה תעשה בוועדת החוקה, מחר.
יריב לוין: לא אצלי, כאן.
דב חנין: לא אצלך כאן, אלא אצלך – שם.
יריב לוין: אצלי – שם.
יריב לוין: שם אני אשמע אותך בעניין הזה.
דב חנין: לכן אני אומר, אדוני היושב ראש.
דב חנין: אנחנו עושים פה כולנו שגיאה גדולה.